ΓΡΑΠΤΗ ΕΡΩΤΗΣΗ P-2874/02

υποβολή: Jonas Sjstedt (GUE/NGL) προς την Επιτροπή

(7 Οκτωβρίου 2002)

Θέμα: Επεσπευσμένη καταβολή επιδοτήσεων στους ιρλανδούς αγρότες

Σύμφωνα με δημοσίευμα Τύπου στη Σουηδία (που βασίζεται σε ιρλανδικό δημοσίευμα Τύπου), ο ιρλανδόςπουργός Γεωργίας ζήτησε από την Επιτροπή να επισπεύσει και να αυξήσει τις προβλεπόμενες επιδοτήσεις της Ευρωπαϊκής Ένωσης για τα βοοειδή κατά 500 εκατομμύρια ευρώ. Επιπλέον, ο ιρλανδόςπουργός Γεωργίας ζήτησε να καταβληθούν ήδη από τώρα από την Επιτροπή (συνεπώς πριν από το προσεχές ιρλανδικό δημοψήφισμα για την Συνθήκη της Νίκαιας) οι ενισχύσεις ανά εκτάριο, ύψους περίπου 100 εκατ. ευρώ, οι οποίες στην πραγματικότητα θα καταβληθούν τμηματικά κατά το ερχόμενο έτος. Το ιρλανδικόπουργείο Γεωργίας είναι προετοιμασμένο για ταχεία καταβολή των χρημάτων.

Σύμφωνα με την εφημερίδα Irish Examiner, οπουργός Γεωργίας απηύθυνε στα μέλη του κόμματός του Fianna Fail επιστολή με την οποία τους ζητούσε να χρησιμοποιήσουν την οικονομική ενίσχυση στη επιχειρηματολογία τους για να αποσπάσουν ψήφοπέρ της Συνθήκης της Νίκαιας.

Αληθεύουν οι προαναφερθείσες πληροφορίες ως προς την επεσπευσμένη καταβολή επιδοτήσεων στους ιρλανδούς αγρότες· Εάν ναι, έχει αυτό άμεση σχέση με το δημοψήφισμα για τη Συνθήκη της Νίκαιας που θα πραγματοποιηθεί στην Ιρλανδία στις 19 Οκτωβρίου του τρέχοντος έτους·

Απάντηση του κ. Fischler εξ ονόματος της Επιτροπής

(31 Οκτωβρίου 2002)

Η Ιρλανδία και το Ηνωμένο Βασίλειο γνωστοποίησαν στην Επιτροπή τις δυσκολίες ρευστότητας που αντιμετωπίζουν οι γεωργοί τους λόγω των εξαιρετικά δυσμενών κλιματικών συνθηκών την άνοιξη και το καλοκαίρι του 2002.

Τα συνδυασμένα αποτελέσματα μιας αφύσικα χαμηλής θερμοκρασίας και αφύσικαψηλών βροχοπτώσεων στη διάρκεια της περιόδου αυτής προκάλεσαν σε ορισμένες περιφέρειες των εν λόγω κρατών μελών μείωση της ποιότητας και της ποσότητας της συγκομιδής σιτηρών και κτηνοτροφικών φυτών. Δεν μπόρεσε να γίνει συγκομιδή σε όλα τα αγροτεμάχια. Τα ζώα στους βοσκοτόπους, καθώς και τα μηχανήματα, στα σημεία όπου ήταν δυνατή η πρόσβαση στα αγροτεμάχια, επιδείνωσαν τη δομή των διαβρεγμένων εδαφών.

Κατά συνέπεια, οι παραγωγοί είχαν μέση πραγματική απόδοση εξαιρετικά μειωμένη καιποχρεώθηκαν να καλύψουν άμεσες πρόσθετες δαπάνες σχετικές με την ξήρανση των σιτηρών και με την αγορά πρόσθετων χορτονομών που προορίζονταν για τη διατροφή των βοοειδών κατά την περίοδο αυτή.

Λόγω της κατάστασης αυτής, η Ιρλανδία και το Ηνωμένο Βασίλειο ζήτησαν από την Επιτροπή στις αρχές του 2002 την άδεια να χορηγήσουν προκαταβολή του ποσού των ενισχύσεων βάσει της έκτασης για τις αροτραίες καλλιέργειες. Αφού επαλήθευσε την ακρίβεια των στοιχείων που είχαν διαβιβαστεί, η Επιτροπή επέτρεψε την πληρωμή προκαταβολής, για την περίοδο 2002/2003, ύψους μέχρι 50 % των ενισχύσεων βάσει της έκτασης για τις αροτραίες καλλιέργειες, στους παραγωγούς που είναι εγκατεστημένοι στο έδαφος της Ιρλανδίας και, όσον αφορά το Ηνωμένο Βασίλειο, της Βορείου Ιρλανδίας.

Κατά παρέκκλιση του άρθρου 8 του κανονισμού (ΕΚ) αριθ. 1251/1999(1), το οποίο προβλέπει ότι οι πληρωμές βάσει της έκτασης πραγματοποιούνται από τις 16 Νοεμβρίου 2002, η πληρωμή της προκαταβολής μπορεί να γίνει από τις 16 Οκτωβρίου 2002, ημερομηνία έναρξης του οικονομικού έτους 2003 για το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ). Η πληρωμή της προκαταβολής αυτής επετράπη με τον κανονισμό (ΕΚ) αριθ. 1818/2002 της Επιτροπής, της 11ης Οκτωβρίου 2002, ο οποίος εισήγαγε παρέκκλιση από τον κανονισμό (ΕΚ) αριθ. 1251/1999(2).

Σημειωτέον ότι παρόμοια παρέκκλιση είχε ήδη εγκριθεί για ορισμένες περιφέρειες της Γερμανίας και της Ιταλίας με τους κανονισμούς (ΕΚ) αριθ. 1519/2002 της Επιτροπής της 23ης Αυγούστου 2002(3) και (ΕΚ) αριθ. 1535/2002 της Επιτροπής της 28ης Αυγούστου 2002(4), που προέβλεψαν και οι δύο παρέκκλιση από τον κανονισμό (ΕΚ) αριθ.1251/1999.

Όσον αφορά τις πριμοδοτήσεις στον τομέα του βοείου κρέατος, η Επιτροπή, αφού επαλήθευσε τον εξαιρετικό χαρακτήρα των επικαλούμενων κλιματικών συνθηκών, επέτρεψε με τον κανονισμό (ΕΚ) αριθ. 1830/2002(5) σε όλα τα κράτη μέλη που το επιθυμούν να αυξήσουν κατά 60 έως 80 % το ποσό της προκαταβολής για τις πριμοδοτήσεις του ημερολογιακού έτους 2002, ώστε να βοηθηθούν οι κτηνοτρόφοι να αντιμετωπίσουν τις άμεσες ανάγκες ρευστότητας.

Σύμφωνα με τον κανονισμό (ΕΚ) αριθ. 2342/1999 της Επιτροπής της 28ης Οκτωβρίου 1999, για τον καθορισμό των λεπτομερειών εφαρμογής του κανονισμού (ΕΚ) αριθ. 1254/1999(6), η προκαταβολή για τις πριμοδοτήσεις βοοειδών μπορεί να καταβληθεί μόνο από τις 16 Οκτωβρίου του ημερολογιακού έτους, στο πλαίσιο του οποίου ζητείται η πριμοδότηση, βάσει των διοικητικών και επιτόπιων ελέγχων που προβλέπει η κοινοτική νομοθεσία.

(1) Κανονισμός (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών, ΕΕ L 160 της 26.6.1999.

(2) ΕΕ L 276 της 12.10.2002.

(3) ΕΕ L 228 της 24.8.2002.

(4) ΕΕ L 231 της 29.8.2002.

(5) Κανονισμός (ΕΚ) αριθ. 1830/2002 της Επιτροπής της 14ης Οκτωβρίου 2002 για την τροποποίηση του κανονισμού (ΕΚ) αριθ. 2342/1999 για καθορισμό των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου περί κοινής οργανώσεως αγοράς στον τομέα του βοείου κρέατος όσον αφορά τα καθεστώτα πριμοδοτήσεων, ΕΕ L 277 της 15.10.2002.

(6) ΕΕ L 281 της 4.11.1999.